stanford-oval/wikipedia huggingface dataset:
Marioara Popescu

| Mitalit | Mitalit | Mitalit |  |
| --- | --- | --- | --- |
|  Marioara Popescu |  Marioara Popescu |  Marioara Popescu |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | pariairokaksikko |  |
|  Kultaa | Atlanta 1996 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Tasmania 1990 | kahdeksikko |  |
|  Kultaa | St. Catharines 1999 | kahdeksikko |  |
|  Hopeaa | Hazewinkwl 1985 | pariairokaksikko |  |
|  Hopeaa | Glasgow 1996 | perämiehetön nelonen |  |
|  Pronssia | Duisburg 1983 | pariairokaksikko |  |
|  Pronssia | Kööpenhamina 1987 | yksikkö |  |
|  Pronssia | Zagreb 2000 | perämiehetön nelonen |  |
Marioara Popescu-Ciobanu (o.s. Popescu, s. 9. marraskuuta 1962 Corlăteni, Botoșani) on romanialainen soudun kaksinkertainen olympiavoittaja ja maailmanmestari. Hän on pituudeltaan 177 cm
Popescu voitti olympiakultaa pariairokaksikossa Los Angelesissa 1984 ja kahdeksikossa Atlantassa 1996. Soulissa 1988 hän sijoittui yksikössä viidenneksi.
Popescu voitti kahdeksikon maailmanmestaruuden 1990 ja 1999. MM-hopeaa hän saavutti pariairokaksikossa 1985 ja perämiehettömässä nelosessa 1996 sekä MM-pronssia pariairokaksikossa 1983, yksikössä 1987 ja perämiehettömässä nelosessa 2000. Lisäksi hän sijoittui neljänneksi pariairokaksikossa 1981 ja yksikössä 1986 sekä kuudenneksi perämiehettömässä kaksikossa 1990.
Marek Viedenský

| Marek Viedenský |
| --- | --- |

Henkilötiedot
Syntynyt: 18. elokuuta 1990 (ikä 34) Handlová, Tšekkoslovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  oikea
Pituus:  192 cm
Paino:  95 kg
Seura
Seura:  HKm Zvolen
Sarja:  Tipos Extraliga
Pelaajaura
Pääsarjaura:  2014–
Aik. seurat:  Worcester Sharks (AHL)   San Francisco Bulls (ECHL)   HPK (SML)   HC Slovan Bratislava (KHL)   HC Oceláři Třinec (ČEL)
NHL-varaus:  189. varaus, 2009 San Jose Sharks
KHL-varaus:  80. varaus, 2010 Sibir Novosibirsk
Marek Viedenský (s. 18. elokuuta 1990 Handlová, Tšekkoslovakia) on slovakialainen jääkiekkoilija, joka pelaa slovakialaisessa HKm Zvolenissa. Hän on pelipaikaltaan keskushyökkääjä ja laukoo oikealta.
Ura > Seuraura

Viedenský vietti junioriuransa lähinnä MHC Prievidzassa. Hän siirtyi 16-vuotiaana HK Dukla Trenčíniin kaudeksi 2006–2007. Kesken kauden 2007–2008 Viedenský palasi kuitenkin Prievidzaan. WHL-joukkue Prince George Cougars varasi hänet 69. pelaajana CHL:n varaustilaisuudessa 2008. Viedenský siirtyi joukkueeseen kaudeksi 2008–2009 ja hän oli Cougarsin kolmanneksi paras pistemies Dana Tyrellin kanssa tehoilla 16+24=40.
San Jose Sharks varasi Viedenskýn seitsemännellä kierroksella 189. pelaajana NHL:n varaustilaisuudessa 2009. Hän siirtyi kesken kauden 2009–2010, tammikuussa 2010 Cougarsista Saskatoon Bladesiin, jonka paras maalintekijä Viedenský oli kevään 2010 pudotuspeleissä kymmenellä osumallaan. WHL-kautensa päätteeksi, huhtikuussa 2010 hän siirtyi amatööritry-out -sopimuksella AHL-joukkue Worcester Sharksiin. Viedenský ei kuitenkaan saanut joukkueessa loppukaudella tililleen otteluakaan. Sibir Novosibirsk varasi hänet 80. pelaajana KHL:n varaustilaisuudessa 2010. Toukokuussa Viedenský teki kolmivuotisen tulokassopimuksen San Jose Sharksin kanssa. Hän pelasi vielä kauden 2010–2011 kuitenkin Bladesin vahvuudessa. Viedenský toimi joukkueen varakapteenina ja oli Bladesin paras pistemies ja maalintekijä tehoilla 36+52=88, joilla hän sijoittui koko WHL:n pistepörssissä kymmenenneksi.
Kaudeksi 2011–2012 Viedenský siirtyi San Jose Sharksin organisaatioon. Hän pelasi koko kauden farmijoukkue Worcester Sharksissa, jossa AHL:n tulokaskausi toi 52 runkosarjaottelussa tehot 5+6=11. Kauden 2012–2013 Viedenský vietti lähinnä Worcesterin ja ECHL-joukkue San Francisco Bullsin välillä. Elokuussa 2013 hän teki vuoden mittaisen jatkosopimuksen San Jose Sharksin kanssa. Viedenský pelasi kauden 2013–2014 taas kokonaan Worcesterissa.
Viedenský siirtyi kaudeksi 2014–2015 vuoden mittaisella sopimuksella SM-liigajoukkue Hämeenlinnan Pallokerhoon. Hän teki siellä teki 56 runkosarjaottelussa 32 tehopistettä (11+21). Heinäkuussa 2015 Viedenský teki vuoden mittaisen sopimuksen KHL-joukkue HC Slovan Bratislavan kanssa. Maaliskuussa 2016 hän teki joukkueen kanssa vuoden mittaisen jatkosopimuksen.
Ura > Maajoukkueura

Viedenský edusti Slovakiaa MM-kilpailuissa vuosina 2014, 2015 ja 2016. Viimeisimmässä turnauksessa hänet palkittiin alkulohkossa Kanadaa vastaan pelatun ottelun päätteeksi joukkueensa ottelun parhaana pelaajana. Yhteensä Viedenský on pelannut 46 A-maaottelua tehopistein 6+16=22.
Viedenský pelasi myös alle 20-vuotiaiden MM-kilpailuissa vuosina 2009 ja 2010. Ensimmäisessä turnauksessa hänet palkittiin Venäjää vastaan pelatun, Slovakian 5–2-tappioon päättyneen pronssiottelun päätteeksi Slovakian ottelun parhaana pelaajana. Jälkimmäisessä turnauksessa hänet palkittiin joukkueensa yhtenä kolmesta parhaasta pelaajasta.
Viedenský pelasi myös alle 18-vuotiaiden MM-kilpailuissa vuonna 2008, jolloin hän voitti Slovakian sisäisen tehotilaston lukemalla +4. Viedenský palkittiin turnauksen Venäjää vastaan avausottelun päätteeksi joukkueensa ottelun parhaana pelaajana.
Muuta

Viedenskýn pikkuveli Matúš pelaa MšHK Prievidzassa Slovakian toiseksi korkeimmalla sarjatasolla 1. hokejová liga SR:ssä.
Marjatta Laosmaa

Arkkitehti Marjatta Laosmaa
Marjatta Clara Helena Laosmaa, sukunimi aik. Gestrin (28. helmikuuta 1912 Tampere – 2001) oli suomalainen arkkitehti.
Marjatan syntyessä hänen lapsuuden perheensä asui Tampereella Pikkupalatsissa. Hänen perheeseensä kuuluivat hänen äitinsä, arkkitehti Hilja Gestrin ja isänsä, liikemies-valokuvaaja Werner Mauritz Gestrin sekä nuorempi sisko Vappu Ilma Maurica. Vuonna 1924 perhe muutti asumaan Tampereen Keskustorin itälaidalla sijaitsevaan Sumeliuksen taloon, missä perhe asui 12 vuotta.
Laosmaa valmistui ylioppilaaksi vuonna 1931 Tampereen suomenkielisestä yhteiskoulusta. Hän valmistui diplomiarkkitehdiksi Suomen Teknillisestä korkeakoulusta vuonna 1938. Hän oli arkkitehdin urallaan aktiivinen Suomen Arkkitehtiliitto SAFA:n ja Suomen Naisarkkitehtien Yhdistyksen Architectan jäsen.
Marjatta Laosmaa avioitui vuonna 1939 arkkitehti Jermo Laosmaan kanssa, ja he saivat kolme lasta. He suunnittelivat arkkitehdin urillaan yhdessä muun muassa monia asuinrakennuksia. Yksi heidän tärkeimmistä töistään on Suomen meijerikoulutukselle historiallisesti merkittävän Hämeenlinnan meijerioppilaitoksen alkuperäinen kampus. Marjatta jatkoi itsenäisesti arkkitehdin uraansa puolisonsa Jermo Laosmaan kuoltua vuonna 1962.
Rakennuksia

Yksityisomisteinen, punatiilinen omakotitalo, Laivurinkatu 4, Porvoo 1951
Teresia ja Rafael Lönnströmin kotimuseo, Rauma 1942, Jermo Laosmaan kanssa
Asuinkerrostalo Kulmakatu 3b, Kruununhaka, Helsinki 1951, Jermo Laosmaan kanssa
Hämeenlinnan meijerioppilaitoksen kampus ja siihen liittyvä oppilasasuntola sekä opettajien asuinrakennus, Sairio, Hämeenlinna 1954, Jermo Laosmaan kanssa
Hämeenlinnan meijerioppilaitoksen laajennus ja uusi oppilasasuntola, Sairio, Hämeenlinna 1965
Parikkalan meijerin meijerirakennus sekä tämän yhteydessä olevat toimisto-asuinrakennus ja rivitalo 1959, yhdessä Jermo Laosmaan kanssa
Nurmeksen Juustola-meijeri 1962, yhdessä Jermo Laosmaan kanssa
Nurmeksen meijerin työntekijöiden asuinrakennus Kynsiniemenkadulla 1960, yhdessä Jermo Laosmaan kanssa
Lapinlahden Osuusmeijerin alue 1950–1960, missä suunnittelijoina työskenteli lisäksi Jermo Laosmaa, Matti K. Mäkinen ja Kaarina Löfström.
Manish Dayal

Manish Dayal vuonna 2014
Manish Dayal (17. kesäkuuta 1983 Orangeburg, Etelä-Carolina, Yhdysvallat) on yhdysvaltalainen näyttelijä. Hänen syntymänimensä on  Manish Patel ja hänen vanhempansa ovat Gujaratista Intiasta.
Ura

Hän aloitti näyttelijänuransa 2005. Hänen uransa tähän asti tunnetuimmat roolit ovat Raj Kherin rooli televisiosarjassa 90210 jossa hän näytteli vuosina 2011-2012 sekä miespääosa elokuvassa Herkullinen elämä (The Hundred-Foot Journey, 2014). Dayal näyttelee vuonna 2018 alkaneessa    sairaaladraamasarjassa Resident Devon Praveshin roolia.
Yksityiselämä

Hänen oikea nimensä on Manish Patel, mutta alkoi käyttää isoisänsä etunimeä Dayal taiteilijanimenä erottuakseen muista intialaisnäyttelijöistä Screen Actors Guildissa. Hän asuu nykyisin Los Angelesissa.
Aiheesta muualla

Manish Dayal Internet Movie Databasessa. (englanniksi)
Manish Dayalin viralliset Facebook-sivut
Manish Dayalin Twitter-tili
Manish Dayalin Instagram
Marioara Trașcă

| Mitalit | Mitalit | Mitalit |  |
| --- | --- | --- | --- |
|  Marioara Trașcă. |  Marioara Trașcă. |  Marioara Trașcă. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | kahdeksikko |  |
|  Hopeaa | Soul 1988 | kahdeksikko |  |
|  Pronssia | Soul 1988 | perämiehellinen nelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Nottingham 1986 | perämiehellinen nelonen |  |
|  Kultaa | Kööpenhamina 1987 | perämiehellinen nelonen |  |
|  Kultaa | Kööpenhamina 1987 | kahdeksikko |  |
|  Kultaa | Bled 1989 | kahdeksikko |  |
|  Kultaa | Tasmania 1990 | perämiehetön nelonen |  |
|  Kultaa | Tasmania 1990 | kahdeksikko |  |
|  Hopeaa | Bled 1989 | perämiehetön kaksikko |  |
|  Pronssia | Hazewinkel 1985 | kahdeksikko |  |
|  Pronssia | Wien 1991 | kahdeksikko |  |
Marioara Trașcă (vuodesta 1989 Curelea, s. 29. lokakuuta 1962 Bukarest) on romanialainen soudun kolminkertainen olympiamitalisti ja kuusinkertainen maailmanmestari. Hän on pituudeltaan 172 cm.
Trașcă saavutti olympiahopeaa kahdeksikossa Los Angelesissa 1984 ja Soulissa 1988. Hän sai olympiapronssia perämiehellisessä nelosessa 1988..
Trașcă voitti maailmanmestaruuden perämiehellisessä nelosessa 1986 ja 1987, perämiehettömässä nelosessa 1990 sekä kahdeksikossa 1987, 1989 ja 1990. MM-hopeaa hän saavutti perämiehettömässä kaksikossa 1989 sekä MM-pronssia kahdeksikossa 1985 ja 1991. Lisäksi hän sijoittui neljänneksi perämiehellisessä pariaironelosessa 1983 ja kuudenneksi perämiehettömässä nelosessa 1991.
Mark Gordon

| Mark Gordon |
| --- | --- |

Wyomingin 33. kuvernööri
 7. tammikuuta 2019 -  
Edeltäjä:  Matt Mead
Henkilötiedot
Syntynyt: 14. maaliskuuta 1957 (ikä 67) Kaycee, Wyoming
Tiedot
Puolue:  republikaanit
Mark Gordon (s. 14. maaliskuuta 1957) on yhdysvaltalainen republikaanipoliitikko, joka on toiminut Wyomingin 33. kuvernöörinä tammikuusta 2019 alkaen.
Mark Gillan

| Mark Gillan> Henkilötiedot |
| --- | --- |
Syntynyt: 25. tammikuuta 1968 (ikä 56)
Kansalaisuus:   Iso-Britannia
Mark Gillan (s. 25. tammikuuta 1968) on brittiläinen insinööri, joka on työskennellyt Formula 1 -tallien palveluksessa. Gillan aloitti uransa vuonna 2002 Jaguarilla auton suorituskyvystä vastaavana insinöörinä, jona hän toimi vuoteen 2004 saakka. Sen jälkeen hän siirtyi vuonna 2006 Toyotalle aerodynamiikkapuolen johtajaksi, jona hän toimi vuoteen 2009 saakka. Syyskuussa 2011 Gillan siirtyi Williamsille pääinsinööriksi, mutta jätti tallin kauden 2012 päätteeksi.
Mark Gorski

| Mitalit | Mitalit | Mitalit |  |
| --- | --- | --- | --- |
|  Mark Gorski |  Mark Gorski |  Mark Gorski |  |
Maa:   Yhdysvallat
miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | eräajo |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Indianapolis 1987 | eräajo |  |
Mark Brian Gorski (s. 6. tammikuuta 1960 Evanston, Illinois) on yhdysvaltalainen ratapyöräilyn olympiavoittaja. Hän on pituudeltaan 183 cm.
Gorski oli Yhdysvaltojen paras eräajaja 1970-luvun lopulla, mutta lopetti uransa pahojen kolareiden seurauksena 1981. Hän teki kuitenkin paluun 1983 ja voitti kahden edellisvuoden maailmanmestarin Sergei Kopylovin kolmesti tuona vuonna. Hän voitti eräajon olympiakultaa Los Angelesissa 1984 kukistettuaan loppuottelussa maanmiehensä Nelson Vailsin erävoitoin 2–0.
Gorski sai eräajossa hopeaa Pan-Amerikan kisoissa 1987. Hän voitti myös useita Yhdysvaltojen-mestaruuksia.
Marta Orellana

| Marta Orellana> Henkilötiedot |
| --- | --- |
Koko nimi:  Marta Elena Orellana
Syntynyt: 29. joulukuuta 1973 (ikä 50)
Kansalaisuus:   Argentiina
Yleisurheilija
Pituus:  174 cm
Paino:  55 kg
Laji:  keskimatkojen juoksu
Ennätykset:  2.02,88 (800 m) 4.15,50 (1500 m)
 Tietolaatikko päivitetty 10.4.2019 
Marta Elena Orellana (s. 29. joulukuuta 1973) on argentiinalainen keskimatkojen juoksija. Hän edusti maataan vuoden 1996 Olympiakisojen naisten 800 metrin juoksussa. Hän jäi alkuerässään kuudenneksi eikä näin selviytynyt jatkoon.
Hän pitää myös hallussaan Argentiinan ennätystä naisten 800 metrin juoksussa. Hän juoksi ennätysaikansa 24. maaliskuuta 1995 Mar del Platassa, Argentiinassa.
M/S Oleander

| M/S Oleander |
| --- | --- |
Nykyinen reitti:  Oostende–Ramsgate
Kotipaikka:  Limassol, Kypros
IMO-numero:  7820497
Rakennustelakka:  Schichau-Unterweser AG, Bremerhaven, Saksa
Status:  Romutettu Omanissa 2015
Tekniset tiedot
Pituus:  131,91 m
Leveys:  23,19 m
Syväys:  5,72 m
Bruttovetoisuus:  7951 brt
Nettovetoisuus:  2492 nrt
Koneisto:  3 × Sulzer 12ZV40/48
Koneteho:  17650 kW
Nopeus:  23,7 kn
Hyttipaikkoja:  50
Matkustajia:  1300
Autokapasiteetti:  350
Sisaralukset:  M/S Herald of Free Enterprise M/S Anthi Marina (ent. M/S Spirit of Free Enterprise)
Lähteet:  http://www.marinetraffic.com/
M/S Oleander (IMO 7820497) oli Saksassa vuonna 1980 valmistunut autolautta. Se luovutettiin tilaajalleen Townsend Car Ferries Ltd:lle nimellä M/S Pride of Free Enterprise 31. lokakuuta 1980. Sen sisaralus oli samana vuonna valmistunut onnettomuuslaiva M/S Herald of Free Enterprise.
Käyttöhistoria

M/S Pride of Free Enterprise asetettiin marraskuussa 1980 liikenteeseen välille Dover – Calais ja Dover – Zeebrugge. Vuonna 1987 alus vaihtoi nimeä ja jatkoi liikennöintiä välillä Dover – Zeebrugge. Alus rekisteröitiin P&O European Ferries Ltd:lle samana vuonna. Alus myytiin Howill Shipping Ltd:lle vuonna 1991 mutta vuokrattiin edelleen P&O European Ferries Ltd:lle. Liikenne välillä Dover – Calais aloitettiin 1992. Vuoden 1996 lokakuussa liikennöitiin Calaisin sijasta Zeebruggeen. Alkuvuonna 1998 alus liikennöi P&O Stena Line Ltd:n alaisuudessa välillä Dover – Calais. Samana vuonna alus sai uuden nimen M/S P&O SL Picardy. Tammikuussa 2000 alus liikennöi jälleen välillä Dover – Zeebrugge kunnes telakoitiin helmikuussa Dunkerquessa. Se myytiin 2001 kyproslaiselle Transeuropa Shippingille ja sai uuden nimen. Liikenne välillä Oostende – Ramsgate aloitettiin heinäkuussa 2002.
Nimihistoria

M/S Pride of Free Enterprise (1980–1987)
M/S Pride of Bruges (1987–1998)
M/S P&O SL Picardy (1998–2001)
M/S Oleander (2001–)
Aiheesta muualla

Fakta om fartyg – M/S Pride of Free Enterprise (ruotsiksi)
Ferry-site – M/S Oleander (englanniksi)
Mashu Baker

| Mitalit> Maa:  Japani.Miesten judo. Olympialaiset  | Mitalit> Maa:  Japani.Miesten judo. Olympialaiset  | Mitalit> Maa:  Japani.Miesten judo. Olympialaiset  | Maa:  Japani> Miesten judo. |
| --- | --- | --- | --- |
|  Kultaa | Rio 2016 | –90 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Astana 2015 | –90 kg |  |
Mashu Baker tai Matthew Baker (jap. ベイカー茉秋, Beikaa Mashuu, s. 25. syyskuuta 1994 Tokio) on japanilainen judoka ja olympiavoittaja. 178 senttimetriä pitkä ja 90 kilogrammaa painava Baker kilpailee alle 90-kiloisten sarjassa.
Baker saavutti olympiakultaa alle 90-kiloisten sarjasta vuoden 2016 kesäolympialaisista Rio de Janeirosta voittaen finaalissa Georgian Varlam Lipartelianin. Vuoden 2015 MM-kilpailuista Astanasta Baker saavutti pronssia samasta sarjasta.
Seitsenvuotiaana judon aloittaneen Bakerin isä on kotoisin Yhdysvalloista.
Manisha Koirala

| Manisha Koirala |
| --- | --- |
 Manisha Koirala vuonna 2017.
Henkilötiedot
Syntynyt: 16. elokuuta 1970 (ikä 54) Kathmandu, Nepal
Ammatti:  näyttelijä
Puoliso:  Samrat Dahal  (vih. 2010; ero 2012)
Näyttelijä
Aktiivisena:  1989–
Aiheesta muualla
IMDb 
Elonet
AllMovie
Manisha Koirala (s. 16. elokuuta 1970 Kathmandu, Nepal) on nepalilainen näyttelijä. Hän on näytellyt pääasiassa intialaisissa hindinkielisissä elokuvissa, mutta on esiintynyt myös tamilin-, telugun-, malajalamin-, bengalin- ja nepalinkielisissä elokuvissa. Hän on saanut useita tunnustuksia, mukaan lukien yhteensä neljä Filmfare Awards -palkintoa. Vuonna 2001 Nepalin hallitus myönsi hänelle Gorkha Dakshina Bahun ritarikunnan jäsenyyden, maan toiseksi korkeimman kunnian.
Poliittisesti merkittävään Koiralan perheeseen syntynyt Koirala on Prakash Koiralan tytär ja Nepalin entisen pääministerin Bishweshwar Prasad Koiralan pojantytär. Hän pyrki alun perin lääkäriksi ja kokeili mallin uraa, ennen kuin hän teki ensiesiintymisensä nepalilaisessa elokuvassa Pheri Bhetaula (1989) käydessään vielä koulua. Myöhemmin hän esiintyi hindinkielisessä draamaelokuvassa Saudagar (1991). Kaupallisten epäonnistumisten jälkeen Koirala vakiinnutti itsensä johtavaksi näyttelijäksi arvostetulla isänmaallisella romanssilla 1942: A Love Story (1994) ja tamilinkielisellä romanttisella draamalla Bombay (1995). Näitä seurasivat kaupalliset menestykset, kuten trilleri Agni Sakshi (1996), toimintatrilleri Indian (1996), trilleri Gupt: The Hidden Truth (1997), toimintatrilleri Kachche Dhaage (1999), tamilinkielinen poliittinen trilleri Mudhalvan (1999), gangsteridraama Company (2002) ja romanssi Ek Chhotisi Love Story (2002). Hän sai tunnustusta kriitikoilta roolisuorituksistaan kunnianhimoisena vaimona draamassa Akele Hum Akele Tum (1995), kuuro-mykkien vanhempien tyttärenä musikaalisessa romanssissa Khamoshi: The Musical (1996), terroristina romanttisessa trillerissä Dil Se (1998), kaltoinkohdeltuna naisena draamassa Lajja (2001) ja Sushmita Banerjeena elämäkerrassa Escape from Taliban (2003).
Vuoden 2003 jälkeen Koirala alkoi työskennellä itsenäisten elokuvantekijöiden kanssa art house -projekteissa ja alueellisissa elokuvissa. Hänen suorituksiaan draamassa Tulsi (2008), malajalaminkielisessä psykologisessa draamassa Elektra (2010), antologiassa I Am (2010) ja romanttisessa komediassa Mappillai (2011) ylistettiin. Hän piti tauon näyttelemisestä diagnosoidun munasarjasyövän vuoksi vuonna 2012 ja palasi viisi vuotta myöhemmin draamassa Dear Maya (2017). Seuraavana vuonna hän esiintyi Netflix-tuotannossa Lust Stories ja elämäkerrassa Sanju; jälkimmäinen on Intian eniten tuottaneiden julkaisujen joukossa. Elokuvissa näyttämisen lisäksi Koirala on näyttämöesiintyjä ja on osallistunut kirjailijana romaaniin Healed, joka kertoo hänen taistelustaan ​​munasarjasyövän kanssa. Koirala nimitettiin UNFPA:n hyvän tahdon lähettilääksi vuosina 1999 ja 2015, ja hän osallistui avustustöihin Nepalin huhtikuun 2015 maanjäristyksen jälkeen. Hän edistää muun muassa naisten oikeuksia, naisiin kohdistuvan väkivallan ehkäisemistä, ihmiskaupan torjuntaa ja syöpätietoisuutta.
Yksityiselämä

Manisha Koirala syntyi Kathmandussa poliitikkoperheeseen. Hänen isoisänsä Bishweshwar Prasad Koirala ja kaksi isosetäänsä ovat olleet Nepalin pääministereitä. Hänen veljensä Siddharth Koirala on myös näyttelijä.
Koirala meni naimisiin yritysjohtaja Samrat Dahalin kanssa 19. kesäkuuta 2010. Pari oli häämatkalla Suomessa. He erosivat vuonna 2012.
Koirala sairastui munasarjasyöpään vuonna 2012. Leikkauksen, kemoterapian ja muiden hoitojen jälkeen hän oli terve vuoden 2014 puoliväliin mennessä. Selvittyään syövästä hän on levittänyt tietoisuutta siitä.
Aiheesta muualla

Wikimedia Commonsissa on kuvia tai muita tiedostoja aiheesta .
Manisha Koirala Internet Movie Databasessa. (englanniksi)
Manisha Koirala Elonetissä.
Manisha Koirala Allmoviessa (englanniksi)
Mario vs. Donkey Kong

| Mario vs>  Donkey Kong |
| --- | --- |

Kehittäjä:  Nintendo Software Technology
Julkaisija:  Nintendo
Jakelija:  Nintendo eShop
Ohjaaja:  Yukimi Shimura
Tuottaja:  Shigeki Yamashiro Shigeru Miyamoto
Suunnittelija:  Wing S. Cho
Säveltäjä:  Lawrence Schwedler
Pelisarja:  Mario vs. Donkey Kong
Julkaistu:  Game Boy Advance NA 24. toukokuuta 2004JP 1. kesäkuuta 2004EU 19. marraskuuta 2004 Nintendo 3DS AUS 15. joulukuuta 2011WW 16. joulukuuta 2011Virtual ConsoleJP 23. heinäkuuta 2014
Lajityyppi:  tasohyppely, pulmapeli
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 0 
Alusta:  Game Boy Advance, Virtual Console (Nintendo 3DS, Wii U ja Switch
Jakelumuoto:  GBA-pelimoduuli
Lisää peliartikkeleitaVideopelien teemasivulla
Infobox OK     : 
Mario vs. Donkey Kong on vuonna 2004 julkaistu videopeli Game Boy Advancelle. Tässä pelissä Donkey Kong on päävihollinen, ja tämä esiintyy jokaisen paikan lopussa pomovastuksena. Tästä videopelistä on tehty toinen osa: Mario vs. Donkey Kong 2: March of the Minis. Nintendo DSi:n DSiWaressa on pelille myös kolmas osa: Mario vs. Donkey Kong-Minis March Again. Peli julkaistiin Nintendo Switch pelikonsolille vuonna 2024.
Aiheesta muualla

Mario vs. Donkey Kong MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2